основния регламент. Както е посочено в съображение 30 по-горе, нормалната стойност бе установена въз основа на предоставените данни, проверени на място в помещенията на оказалия съдействие производител от САЩ.
 (37)
 Разследването показа, че търговията със свещи в САЩ се различава от тази в КНР. Например оказалият съдействие производител от САЩ е голямо дружество със сложна мрежа за продажби на ограничена гама от видове на продукта — основно ароматизирани/парфюмирани свещи в бурканчета на относително високи цени (т.нар. „пазар на ароматизиращите вещества“). По отношение на обема производителят от САЩ е сравним с най-големите китайски производители, но се различава по продуктовия асортимент. Китайските дружества произвеждат и продават предимно широк набор от чаени свещи, свещи тип „пура“, но също така артистични и неароматизирани свещи. Разследването също така показа, че докато китайските производители продават основно на търговци на едро, производителят от САЩ продава основно чрез своята мрежа от магазини за търговия на дребно.
 (38)
 Въз основа на гореизложеното бе счетено за целесъобразно нормалната стойност да се конструира, както е обяснено по-долу.
 (39)
 Видовете на продукта, продавани от производителя в държавата аналог на неговия вътрешен пазар, бяха сравнени с видовете на продукта, произвеждани в КНР и продавани за износ за Съюза. За моделите, за които бе установено, че са идентични или пряко сравними, нормалната стойност бе конструирана по следния начин. Към производствените разходи на оказалия съдействие производител от държавата аналог през РПП беше добавена разумна сума за разходи за реализация, за общи и административни разходи, направени за продажбите на вътрешния пазар на сходния продукт при същото ниво на търговия, както и при разумен размер на печалба, а именно 6,5 % (този марж е използван в първоначалното разследване при установяването на нормалната стойност).
 (40)
 За останалите видове на продукта, които не са съпоставими, нормалната стойност беше установена чрез коригиране на производствените разходи, като се премахнат разходите за бурканчета/стъкло и за ароматизиращите вещества в САЩ. Впоследствие беше добавена разумна сума за разходи за реализация, за общи и административни разходи, както е обяснено в съображение 39 по-горе.
 2.2. Определяне на експортната цена
 (41)
 Експортните продажби на включените в извадката производители износители за Съюза са били извършени пряко на независими клиенти, установени в Съюза. По този начин в съответствие с член 2, параграф 8 от основния регламент продажната цена бе определена въз основа на платената или подлежаща на плащане цена според данните за вноса на Евростат.
 (42)
 Тази средна експортна цена на равнище CIF бе надлежно коригирана с приспадане по-специално на разходите за транспорт, за да се получи цената на равнище франко завода.
 2.3. Сравнение и корекции
 (43)
 Сравнението между нормалната стойност и експортната цена бе направено на базата на цената франко завода.
 (44)
 С цел да се осигури обективно сравнение между нормалната стойност и експортната цена, съгласно член 2, параграф 10 от основния регламент, бяха направени необходимите отчисления под формата на корекции по отношение на транспортните разходи, разходите за застраховане, разходите по приключване на дейности и за заготовка, разходите за кредит и комисионите.
 2.4. Дъмпингов марж
 (45)
 Въз основа на изложеното по-горе бе установено, че един включен в извадката